Spotify

Is cuideachta ollmhór sruthúcháin é Spotify, a bunaíodh sa tSualainn sa bhliain 2006. Tá sé ar cheann de na soláthróirí sruthúcháin is mó ar domhan, agus bhí níos mó ná 713 úsáideoir in aghaidh na míosa aige in 2025. 

 Seirbhís 
Tá níos mó ná 100 milliún amhrán agus 7 milliún podchraoladh ar fáil ar Spotify. Is féidir le húsáideoirí seinnliostaí a chruthú agus a mhalartú le daoine eile,  agus baineann an tseirbhís úsáid as algartam uilechumhachtach chun ceol nua a mholadh d'úsáideoirí, bunaithe ar an gceol a d'éist siad leo cheana.   

Tá an tseirbhís ar fáil saor in aisce, ach bíonn fógraí ag gabháil leis. Is féidir le húsáideoirí síntiús a íoc chun an tseirbhís a úsáid gan fógraí. D'íoc níos mó ná 281 milliún úsáideoirí síntiús le Spotify in 2025.

Tá an API curtha ar fáil ag Spotify lenar féidir le forbróirí feidhmchláiríní a chruthú don ardán (a bhfuil Last.fm, Moodagent, Musixmatch agus ReebokFitlist ina measc) lena bhféadfaidh an domhan uile ceol a aimsiú ar bhealaí éagsúla. 

 Stair 
Bhunaigh Daniel Ek and Martin Lorentzon an tseirbhís ar an 23 Aibreán 2006. Bhí roinnt seirbhísí eile den sórt céanna ar fáil an t-am sin (mar shampla Pandora, Grooveshark, agus iTunes). Seoladh an tseirbhís ghutháin sa bhliain 2010 agus tháinig borradh mór faoi Spotify ar fud an domhain.  

In 2013, bhí 20% dá 3 milliún úsáideoir sna Stáit Aontaithe ag íoc as an tseirbhís, agus bhí 84% d’ioncam reatha Spotify ag teacht ó na síntiúsóirí de réir Digital Music News. Ag an am sin, d'íoc Spotify trí oiread d’úinéireacht chearta an cheoil nuair a éisteann úsáideoir Premium leis, thar mar a íocann siad as éisteacht an ghnáthúsáideora.

I mí na Nollag 2023, dúirt Spotify go raibh 1,500 duine - 17% den mheitheal iomlán - le ligean chun siúil acu (tar éis dóibh scaoileadh chun bealaigh le 600 ball foirne mí Eanáir agus 200 mí an Mheithimh 2203) Is ar mhaithe le costais a ghearradh. I litir a scríobh sé chuig an meitheal dúirt príomhfheidhmeannach Spotify Daniel Ek gur fhostaigh an chuideachta breis daoine i 2020 agus 2021, nuair a bhí costas ní ba ísle ar chaipiteal. Dúirt Spotify gur caillteanas a bhí rompu sa gceathrú ráithe in áit an bhrabúis a raibh súil leis.

Ghearr mórchuid cuideachtaí teicneolaíochta postanna le linn 2023.

 Spotify in Éirinn 
Seoladh an tseirbhís Spotify in Éirinn in 2012. 

I mí Dheireadh Fómhair 2022 d'fhógair Spotify go raibh Kinzen, cuideachta lonnaithe in Éirinn, ceannaithe acu chun cuidiú leo ábhar díobhálach a aithint ar an ardán. B’iad Mark Little agus Áine Kerr a bhunaigh Kinzen.

 Gaeilge 
Craoladh in 2020 aistriúchán Gaeilge de The Nobody Zone ar Spotify, podchraoladh faoi choirscéal fírinneach a rinne RTÉ i gcomhar leis an chomhlacht Third Ear sa Danmhairg.

Sa bhliain 2023, bhí an chéad phodchraoladh Gaeilge faoi choirscéalta fírinneacha ar fáil ar Spotify, "Marú inár Measc".

 Conspóidí 
De réir tuairisc foilsithe ag Informationisbeautiful.net, le go mbeadh grúpa de cheathrar ceoltóirí in ann slí bheatha a bhaint amach a bheadh cothrom le duine atá fostaithe go lánaimseartha ag ráta íosphá na Stát Aontaithe (€6.34/uair in 2015), is gá go ndéanfaí sruthú ar phíosa ceoil dá gcuid tuairim agus 63 milliún uair in aghaidh na bliana. Ní tharlóidh sin ach i gcás fíorbheagán grúpaí ceoil a bhfuil cumhacht bolscaireachta na mórchomhlachtaí sna seolta acu.

 Féach freisin     

 iTunes

 Tagairtí 

Catagóir:Ceol
Catagóir:Néalríomhaireacht
Catagóir:Aipeanna
Catagóir:Feidhmchláir
Catagóir:Comhlachtaí ríomhaireachta
Catagóir:iOS
Catagóir:Android (córas oibriúcháin) 
Catagóir:Sruthú fuaime
Catagóir:Ardán sruthaithe
Catagóir:Sruthú ceoil
Catagóir:Podchraoltaí